寄題毛君先生蓮華峰菴
作者：范成大
朝代：宋

paragraphs: 天台一萬八千丈，蓮華峰在諸峰上。
峰前結屋屋打頭，獨有幽人自來往。
湖海雲遊二十春，歸來還作住菴人。
漫山苦蕒食不盡，繞屋長松爲四鄰。
丹訣三千滿雲笈，往來且喜無交涉。
清晨石上一爐香，此時天地皆訢合。
我衰無力供樵蘇，尚能相伴煖團蒲。
但願瘦筇緣未斷，會把蓮峰分一半。